Bendras karių kapas, kuriame palaidotas Maksas Gordonas.
aukštis x plotis – 8,5x11,5 cm nespalvotoji fotografija fotografija
Iš Moisejaus (Michailo) Gordono (1899–1977) ir jo šeimos iš pirmosios santuokos fotografijų. Bendras karių kapas, kuriame palaidotas Michailo (Moisejaus) Gordono sūnus Maksas Gordonas. Fotografija buvo atsiųsta drauge su raštu (žr. VŽM 8791) iš Nevelio (Pskovo srit., Rusija) rajono karinio komisariato 1965 m. Keturkampės piramidės formos baltas obeliskas ant balto laiptuoto stačiakampio postamento, viršuje – penkiakampė žvaigždė; į obeliską įkomponuotos dvi paminklinės lentos su užrašais rusų k.: “Здесь похоронены воины Советской армии павшие смертью храбрых в боях за Родину“ („Čia palaidoti didvyrių mirtimi kovoje dėl Tėvynės kritę Tarybinės armijos kariai“) ir „Вечная слава героям павшим в боях за свободу и независимость нашей родины 1941–1945.“ (Amžina šlovė 1941–1945 kovoje dėl mūsų tėvynės laisvės ir nepriklausomybės kritusiems didvyriams“). Dešinėje ir antrame plane medžiai ir tvora. Reverse: violetiniu rašalu užrašas rusų k.: „Братская воинская могила в дер. Колпино Ивановского сельсовета. Пусть это фото напоминает Вам о Невельской земле и о сыне. С уважением [parašas]“ („Bendras karių kapas Ivanovo tarybinio ūkio (valsč.) Kolpino kaime. Tegul ši fotografija primena Jums Nevelio kraštą ir Jūsų sūnų. Su pagarba [parašas]“) ir violetinis spaudas rusų k.: „Невельский Райвоенком гв. подполковник (А. Фролов)“ („Nevelio rajono karinio komisariato gvardijos papulkininkis A. Frolov‘as“). Nuotraukos kraštai dantyti. Pskovo sritis, Rusija. 1965 m.
aukštis x plotis – 8,5x11,5 cm black-and-white photography photograph